
Prooemium 



Hodie si quis in usum particularum copulativarum accuratius 
inquiret, vix cum Draegero queretur modo paucos huic syntaxis 
parti operam navasse. Nam post alteram utilissimi Draegeri 
operis editionem a satis multis viris doctis partim uberius partim 
singulis adnotationibus hic illic dissipatis de hac re disputatum est. 
Sed non sufficiunt ; nam illarum vocularum usus plane cognosci ne- 
quit, priusquam quomodo unusquisque et orationis solutae scriptor 
et poeta eas adhibuerit investigatum sit. Quam ad rem ut de meo 
aliquid conferrem, veterum historicorum et oratorum 
fragmenta, Cornificium quem vocant, Ciceronem, 
Varronem perlustravi. Nonnumquam etiam exempla excorni- 
corum et tragicorum fragmentis et ex Catone attuli. 
Atque de Ciceronis particularum usu quoniam multi viri docti 
copiosissime ac scitissime egerunt, totam materiam iterum tractare 
non habeo in animo , sed id maxime spectavi, ut quaererem , si 
quae discrepantia inter diversae aetatis variique generis scripta 
intercederet, et ut ea quae a vulgari consuetudine recedunt quae- 
que non satis explanata sunt proferrem. Cornificii et Varronis 
libros nemo adhuc accuratius examinavit; nam Reiterus in 
dissertatione, cui titulus est «quaestiones Varronianae gramma- 
ticae* Regimont. a. 1882 emissae particulas copulativas breviter 
attigit. De veterum historicorum et oratorum usu, utpote 
quorum opera integra non supersint, cum confidentia diiudicari 
nequit, sed parvum fructum etiam hinc capere licet. 

Ac discrimen, quod inter particulas et , que , atque (ac) inter- 
cedit, grammatici ita indicare solent, ut dicant «^simplicissimam 
exhibere copulationem interiore ratione neglecta, per particulam 

1 



Digitized by v^ooQle 




2 



que notiones et enuntiata artiore vinculo comprehendi, per at- 
que res compositas aequari vel aliquid gravioris momenti adiungi. 
Quae discrepantia quamquam in universum statui potest atque 
apud bonos quidem scriptores magnam partem valet, tamen non 
omnibus latini sermonis temporibus neque ab omnibus scriptoribus 
observata est, sed plerumque suas quisque leges in particulis 
adhibendis secutus est, et alius aliam praetulit. Hoc inde ex- 
plicari posse mihi videtur, quod vocabula, quae in tanta fre- 
quentia essent, proprietate facile amissa tantuin copulationi in- 
serviebant, ut saepe scriptoris arbitrio permissum esset, quam 
particulam ponere vellet. 

Atque in antiquissimis quidem sermonis latini monumentis 
que particulam longe praevalere nuper Elmerus 1 ) p. 4 sqq. 
demonstravit. Nam inscriptiones, quae bello Hannibalico anti- 
quiores sunt, exceptis duabus (CIL I n. 182 ubi et atque n. 33 
ubi atque occurrit), omnes que exhibent. Nec minus in legibus, 
edictis aliisque publicis documentis vocula que fere sola coniun- 
gendi munere fungitur. Quod maxime apparet ex lege agraria 
(C. n. 200), in qua que 46 locis, et semel legitur, et ex lege 
Cornelia (C. n. 202), quae 25 locis que, nullo et praebet. Ubi 
autem et vel atque (ac) in eiusmodi documentis positum videmus, 
persaepe ideo factum esse Elmerus recte suspicatus est, ut 
ambiguae iuncturae, quales sunt undeque, sique, utique, neque, 
quoque, quaque, quotque, adque, aque, inque alia vitarentur. 
In omnibus vero inscriptionibus bello Punico secundo posterioribus 
praeter leges litterasque publicas copula et usitatissima est, 
atque et ac rarissime occurrunt. Etiam Ciceronis aetate que 
primum locum in legibus et publicis tabulis obtinuisse ex or. 
Phil. V 40 elucet, ubi Cicero senatus consultum proponens que 
decies, et bis, atque (ac) numquam adhibet, et ibidem XI 29, ubi 
que duodevicies, et ter occurrit; similis ratio est V 53; IX 15—17 ; 
X 25 sqq. Conferendae sunt praeterea de legg. II 19 sqq. et 



1) The Copulative Conjuntions Que , Et, Atque in the Inscriptione 
of the Republic, in Terence, and in Cato. Baltimore 1887. 

III 6 sqq., in quibus Cicero priscum sermonem imitatus plerum- 
que particula que utitur; invenitur enim illo loco que tricies et 
bis, et terdecies, atque semel, ac semel; hoc loco que duodetri- 
cies, et ter, ac semel. Etiam in senatus consulto quod extat 
in M. Caelii epistula (ep. VIII 8) que praevalet (que 7, et 3, 
atque (ac) 0). Sed de inscriptionibus et legibus satis dictum est: 
sequatur Cato. Cuius librum de agricultura scriptum excutiens et 
510, que 202, atque (ac) 7 locis repperi; aliter in orationibus eius 
et originibus res se habet: legitur enim in illis et 24, que 14, at- 
que (ac) 76, in his et 13, que 11, atque (ac) 15 locis. In 
orationibus coniunctionem atque saepius poni quam in ceteris 
scriptis inde explicari potest, quod haec vox, cui plenior et 
grandior sonus inest, ad orationis gravitatem accommodatior 
est, quam ad res tam simplices tamque ieiunas, quae in libro 
qui est de agricultura tractantur. 

Transeamus ad veterum historicorum et oratorum reliquias, 
in quibus saepissime copulandi muneri et inservit; occurrit enim 
apud historicos et 92, que 51, atque (ac) 68, apud oratores et 
40, que 20, atque (ac) 20 locis. 

Caesaris, Sallustii, Livii libros Ringius 1 ) perlustrans in 
bello Gallico et 908, que 886, atque 429, ac 190 locis invenit, in 
bello civili et 654, que 830, atque 352, ac 107 ; in Sallustii operibus 
et 786, que 470, atque 350, ac 120; in Livii lib. I. et 264, que 
410, atque 41, ac 78; 1. XXL et 342, que 342, atque 50, ac 82. 
In primis duobus Curtii historiae libris et 470, que 350, atque 
25, ac 50 locis positum vidit Klammerus 2 ). Hinc intellegi 
licet apud historicos inter particulam et et que non magnum 
numeri discrimen intercedere, sed earum frequentiam multo 
maiorem esse quam coniunctionis atque (ac). 

Numeros valde inter se discrepantes Cornificii quem vocant 
rhetorica ad Herennium ostendunt , in quibus et longe superat 
reliquas particulas. Ponitur enim et 767 locis, que 21, atque 



1) Ueber den Sprachgebrauch dea Caesar. GOttingen 1880. p. 8. 

2) Animadversiones Annaeanae grammaticae. Bonnae 1878. p. 1. 

1 * 

(ac) 88. Eundem ordinem etiam habes in Ciceronis libris, qui 
sunt de inventione rhetorica. Nam praeponderat in his quoque 
longe maxime particula et, quae invenitur 984 locis, sequitur 
atque (ac) 195, que 11 locis. 

Sed de hac re infra paulo accuratius agemus. 

Minorem usus diversitatem in ceteris Ciceronis operibus 
reperies; in his exhibet 



oratio pro Quinctio habita et 


168, 


que 46, 


atque (ac) 62 


in Verr. 1 . III. 


» 


425, 


» 182, 


» 


» 340 


pro Fonteio 


» 


96, 


* 32, 


» 


» 95 


de imp. Cn. Pomp. 


» 


124, 


» 69, 


» 


» 133 


in Cat. orr. IV, 


» 


248, 


» 134, 


» 


» 232 


or. Phil. III. 


» 


83, 


» 64, 


» 


» 28 


or. Phil. V. 


» 


84, 


» 105, 


» 


* 23 


or. Phil. XI. 


» 


83, 


» 52, 


» 


• 25. 



Hi numeri in orationibus particulam et reliquis antecedere 
docent, praeter eam, quae est de imperio Cn. Pompei, in qua 
atque (ac) praevalet. Occurrit enim in hac oratione redundantia 
verborum et superlatio quaedam, qua Cicero argumentorum 
inanitatem, quibus legem commendat, tegere studet. Quae re- 
dundantia eiusmodi est, ut pro simplici locutione duo verba 
cognominata vel idem significantia ponantur, quae persaepe par- 
ticula atque (ac) coniuncta sunt. Omninoque cum illo loquendi 
tumore melius concinit plenior et grandior sonus vocis atque (ac) 
quam simplex et. Eadem est causa, cur in orationibus in Cati- 
linam habitis atque (ac) tam frequenter legatur, ut fere usum 
particulae et exaequet. Secundum locum in plurimis orationibus 
tenet coniunctio atque (ac). 

In libris rhetoricis et philosophicis et in epistulis particulam 
et longe esse usitatissimam numeris comprobatur his: 



de orat. I. 


et 


544, 


que 


213, 


atque 


(ac) 


255; 


Brutus 


» 


900, 


» 


268, 


» 


» 


97; 


de fin. I. 


3 » 


219, 


» 


94, 


» 


1 


27; 


Laelius 


* 


239, 


» 


101, 


» 


» 


47; 


ep. XV. 


» 


183, 


» 


101, 


» 


» 


42. 

Adnectimus Varronem, in cuius libris de re rustica et de 
lingua latina scriptis consentiens usus invenitur, nam in utro- 
que opere frequentissime usurpatur et, rarissime que: (de re rust. 
et 1068, que 73, atque 78, ac 287; de 1. lat. et 1054, que 19, 
atque 38, ac 120. 

Ut denique pauca posterioris aetatis exempla afferam, apud 
Senecam quoque et Quintilianum et particulam saepissime occur- 
rere Klammerus docuit (p. 2). 

Hunc conspectum praemisi, ut qui singulorum scriptorum 
variique dicendi generis usus fuerit in universum perspici possit. 

Nunc ad singula accedo, atque ut uniuscuiusque particulae 
usus clarius eluceat, seorsim eas tractabo. Incipiam a particula 

Et. 

I. De particula ,et’ notiones ooniungente. 

§ 1. Quae cum omnium sit simplicissima et copulet nexu 
externo, locum habet a) si partes alicuius rei indicantur: 
Cornif. I 27: ex intentione et infitiatione iudicatio constituitur. 

II 46: exornatio constat ex similibus et exemplis. Varro de 
1. 1. IX 3: quod est homo ex corpore et anima. Cic. de fin. 
IV 19: cum ex animo constaremus et corpore; et saepius. Sed 
de fin. V 34: hominem ex corpore animoque constare, de orat. 

III 19: eum omnis ex re atque verbis constet oratio. Hoc loco 
Cicero atque posuit, quia rem et verba pares esse orationis 
partes significare voluit. 

b) Porro et in divisionibus usurpatur: Varro de 1. 1. VIII 1 1 : 
orationis duas partes esse dicit, vocabula et verba. § 21: 
declinationum genera duo, voluntarium et naturale, de r. r. I 
17, l: dividunt in tres partes instrumenti genus, in vocale et 
semivocale et mutum. I 27, 1 : dividitur in ver et aestatem et 
autumnum et hiemem. Ac VaiTO semper in eiusmodi exemplis 
adbibet copulam et. Quod etiam de Cornificio valet Nam quod 
III 3 scribit: utilitas dividitur in rationem tutam atque hone- 
stam, utramque rationem aequalem eum ponere perspicuum est. 

Eodem modo explicandam est, quod legitur Cic. Brut. 141 : 
actio partienda est in gestum atque vocem. 

c) Si praepositione inter discrimen vel diversitas duarum 
rerum exprimitur, apud Cornificium, Varronem et in primis 
Ciceronis scriptis inter has intercedit et, numquam que, atque 
(ac). Cornif. IV 5: hoc interest inter testimonium et exemplum. 
de inv. I 6: inter officium et finem hoc interest. de r. r. II 
praef. 5: inter Delum et Siciliam, pro Roscio com. 46: quid 
interest inter periurum et mendacem. In reliquis orationibus et 
libris philosophicis etiam que et atque (ac) Cicero adhibet, pro 
Rab. 15: intervallum inter te atque illum, pro Balbo 49: dis- 
crimen inter gratiosos civis atque fortis. Brut. 231 : inter 
nostrum tuumque initium docendi. Tim. c. 5: inter ignem at- 
que terram. 

d) Omninoque tum et ponitur, cum omni interiore ratione 
omissa notiones enumerantur et colliguntur, velut apud Varronem 
animalium, plantarum, cibariorum, vocabulorum, populorum, 
terrarum nomina: de r. r. I 57: murem et vermem. II 1, 6: 
capras et oves. I 13, 1: faba et f aenum. 35, 1: lilium et 
crocum. II 1 , 4: lacte et caseum. II 11 , 7: vino et oleo, de 
1. 1. V 138: Pistrina et Pistrix. VI 75: Canto et Cantatio. 
§ 83: audio et ausculto. Saepe Varro etiam particula ac utitur, 
et ante eas potissimum voces, quarum prima littera est f, m, c, 
ante quas hanc coniunctionem amare videtur; de quo infra 
accuratius agemus, de r. r. I 47, 1 : olea ac ficus. III 5, 7 : 
gallinae ac columbae. § 14: lusciniolae ac merulae. I 1, 6: 
Robigum ac Floram. Occurrit tamen etiam aliis consonis prae- 
positum. de r. r. I 13,7: Metelli ac Luculli. 1 57, 2: *» 
Cappadocia ac Thracia. Cicero quoque plerumque nomina 
propria coniunctione et componit, saepe autem particulam variat 
atque interdum consulto: de or. I 43 Aristotelem Theophra- 
stumque dicit hos duos Peripateticorum principes significans 
atque complectens; fortasse etiam causae subsunt rhythmicae; 
nam et si scripsisset evasisset versus dactylicus. 

§ 2. Cum positivi duorum adiectivorum gradus coniun- 
guntur, in usu frequentissimo est particula et in Cornificii, 
Varronis, Ciceronis de inventione libris. Raro atque vel ac 
occurrit, et ac apud Varronem quidem plerumque ante litteras 
f et c; de 1. 1. V 121 : figuras ligneas ac fictiles. VIII 29: tri- 
clinia valvata ac fenestrata, de r. r. II 9, 4: auriculis magnis 
ac flaccis. I 12, 4: in humilibus ac cavis locis. II 9,4: un- 
guibus duris ac curvis. 10, 3 : greges armenticios ac caprinos. 
De ceteris Ciceronis scriptiB regula statui nequit, nam promiscue 
coniunctiones ponuntur. 

§ 3. Ut iam ad pronomina veniamus, Varro cuiusque 
generis pronomina frequentissime adnectit per particulam et, 
quamquam reliquae non prorsus absunt. Observatur tamen inter 
libros de re rustica et de lingua latina scriptos usus discrepantia, 
cum in illo opere ante pronomen determinativum is, ea, id 
voculae et, que fere in pari frequentia sint, in hoc praeter 
quattuor vel quinque locos et ponatur. 

Ab usu Varroniano non multum recedit Cornificius, nam in 
eius quoque libris primum locum tenet copula et. Cicero certas 
leges secutus esse non videtur, quamquam in quibusdam iuncturis 
unam alteramve particulam praetulit, de quo infra pauca dicemus. 
Hoc iam affero : pronomina determinativa is et idem in prioribus 
orationibus saepius per et adiungi, in posterioribus, imprimisque 
Philippicis ac scriptis rhetoricis et philosophicis frequentissime 
voce que addi. 

§ 4. Ad coniungenda duo adverbia Cornificius et Cicero 
in libris de inventione scriptis fere semper et adhibent; que 
tantum Cora. IV 16 occurrit in exemplo rhetorico: magis magis- 
que; atque (ac) de inv. II 10: temere atque adroganter. II 156: 
communiter ac similiter. In reliquis scriptis Cicero particulas 
copulativas miscet. Apud Varronem duo adverbia raro apparent 
conexa: de 1. 1. IX 73: ante et post. X 33: semel et saepius. 
X 52: prosus et rosus, de r. r. II 1, 19: pure et molliter. 
D 2,9: longe et late. Ac quinquies usurpatur et quidem inter 
notiones cognatas ac cognominatas: de 1. 1. V 131: foras ac 

palam. VII 89: hilare ac lubenter. VIII 9: generatim ac 
summatim. de r. r. II praef. 6 : breviter ac summatim. III 2, 1 3 : 
separatim ac dispersim. In unius adverbii adiunctione Varro 
particulam et praeposuit his: sic, sicut, tum, tunc, unde, inde, 
hinc, illinc, iam, ultro, introrsum, deorsum, rursus, ubi, omnino, 
eodem, saepe, palam, nonnumquam. Alia adverbia (simul, ideo, 
item, ibi, ita, contra , ut, iUic, postea) etiam reliquis copulis ad- 
iunguntur. 

§ 5. In numeralium compositione usus Varronianus con- 
gruit cum Ciceroniano. Nam etiam Varro, in cuius libris non 
multa numeralia extant, si numeri per particulam componuntur, 
minorem priore loco ponit: de 1. 1. V 17 unius et viginti. V 45 
septem et viginti. de r. r. I 28, 1. 1 37, 5. II 4, 11. excipiuntur 
de r. r. II 1, 2; 1, 28; III 9, 21. Omissa particula maior numerus 
antecedit: de 1. 1. X 10 bis. de r. r. I 34, 1. de vita pop. Rom. 
(ed. Kettner, Halis 1863) p. 38, 8 1 ). — Praeterea habeo haec: 
ex Fabii Pictoris latinis annalibus : duo et vicesimo anno (Peter 
p. 110, 6 ex Gellio sumptum). Ex Coelii Antipatri 1. VII.: duos 
et septuaginta lictoris (Peter p. 160, 45 ex Nonio), ex Valerii 
Antiatis 1. LXXIV.: viginti et septem (Peter p. 275, 61 ex 
Prisciano). Ceterum confitendum est omnibus locis qualis positio 
numeralium fuerit cum confidentia iudicari non posse, quia in 
vetustissimis libris saepe notis designata erant, quae postea 
verbis expressa sunt. 

§ 6. Deinde particula et copulationi notionum contrariarum 
inservit et apud Varronem quidem fere sola, apud Cornificium 
maximam partem; que apud illum modo bis (de r. r. 11 6, 2 
mares feminasque. de vita pop. Rom. ed. Kettner p. 30, 4 viri 
mulieresque), apud hunc numquam invenitur, raro atque vel ac. 
de 1. 1. V 58 mas et femina. 59 animus et corpus. § 63. § 9. 
VI 31 mane et vesperi. X 52 prosus et rosus. IX 73 bis. 74. 

1) Aliter Plautus Mos teli. 630, ubi minorem numerum sequitur maior 
(quatior quadraginta illi debentur minae), et mil. 43 

centum in Cilicia 

et quinquaginta, centum in Scytholatronia 
ubi deleta interpunctione quinquaginta centum coniungendum censet Birtius 

X 33. de r. r. I 18, 3 adderemus et demeremus . III 7, 4. — 
Cornif. II 8 nocentis et innocentis. III 15. IV 61. Ac legitur 
de 1. 1. VI 65 cum hominibus ac rebus. VII 17 caeli ac terrae. 
IX 57 marem ac feminam (ante f!). X 2 simile ac dissimile. 
V 6 novorum ac veterum, de r. r. III 5, 16 ultro ac citro 
(ante c!). III 16, 32 intus eunt ac foras (ante f!). 

Nec minus apud Ciceronem per particulam et longe saepis- 
sime oppositio verborum fit, cuius usus exempla congerere 
supervacaneum est. 

§ 7. Haud raro notiones ita per et coniunguntur, ut cadant 
sub figuram h> dia dvoTv quam vocant. Extant in libris de 
inventione scriptis pauca exempla: § 19 cura et cogitatione ( t mit 
sorgfaltiger TJeberlegung). II 111 qui tunc excursionibus et 
latrociniis infestam provinciam redderent (nos Jdaubziige'). 
idem pro rege Deiot. § 22. de inv. II 2 cum formas et corpora 
miraretur. — In fragmento quod Claudio Quadrigario tribuendum 
videtur, a Gellio IX 11 allato (Peter hist. Rom. rell.-p. 211): 
per contemptum et superbiam circumspiciens despiciensque ( t in 
stolzer Verachtung). Ex reliquis quoque Ciceronis scriptis non- 
nulla exempla iis, quae Draegerus § 311,9 cumulavit, adicio: 
Verr. I 91 sodalis istius erat in hoc morbo et cupiditate 
(Jirankhafte Begierde). § 94 vocem cum dolore et querimonia 
emittere ( c , schmerzlich MagencT). or. Phil. II 107 metum credo 
valuisse et arma ( t Furcht vor den Waffen). de or. I 34 mo- 
deratione et sapientia, de nat. d. I 22 signis et luminibus 
(Jeuchtende Sterne ■* cf. Goothium ad h. 1.). II 150 commissurae et 
artus ( t Verbindung der Gelenke Goethius). III 24 reversione 
et motu ('Periodische Erschiitterung * Goethius). de rep. IV 9 
clamor et adprobatio. Ex Varrone et Cornificio huius usus 
testimonia afferre non possum. 

§ 8. Additur per copulam et notioni generali specialis et 
vice versa: de inv. I 19 generis et familiae. I 109 virtus et 
magnificentia. II 19 verbis et sententiis. II 79 me et populum 
Romanum. 

§9. Si substantivo uni duo adiectiva tribuuntur, quorum 
prius est multus , inter haec intercedit particula et: Cornif. IV 29 
ea multis et variis rationibus conficitur . Nos in eiusmodi exemplis 
copulam omittere solemus: ,auf viele verschiedene Weisen\ de 
inv. I 6 multis et magnis ex rebus . I 77 rationibus . . . multis 
et obscuris . pro Rose. Am. 22, 6*2 multa et manifesta . pro 
Font. § 44 multis et firmis praesidiis . de leg. agr. II 95 multis 
et variis sermonibus . Sed adhibet Cicero etiam reliquas par- 
ticulas, imprimisque voculam que: pro Rose. Am. 46, 183 e 
multis splendidisque familiis . pro Mare. 11 multo magnoque 
comitatu . de or. II 3. ep. XIII 43. atque (ac): de imp. Cn. 
Pomp. 23 rationes multae atque magnae . Verr. II 122. — In 
Varronis libris modo unum huius usus exemplum inveni: de I. 
1. VIII 3 habet suas permultas ac magnas partes . 

Haud raro tamen copula abest, cuius rei variae sunt 
causae: pro Mur. 42 multi ciri fortes ; pro Flacco 86 multi 
viri boni ; in his duo adiectiva secreta sunt substantivo. Aliis 
locis substantivum et adiectivum quasi in unam notionem coeunt: 
Verr. I 91 multos formosos homines, pro Cael. 10 multi 
boni adulescentes, epist. IV 9, 3 multis claris viris, de legg. II 
43 multis bonis viris, pro Arch. 30 multi summi homines, de 
fin. II 55 multi amplissimi viri. — Pro substantivo positum 
est alterum adiectivum in his: pro Sest. 58 multa turpia , multa 
turbulenta habuit ille annus, de fin. III § 17 multa turpia. 
post. red. in sen. 33 multis bonis esse pereundum. 

§ 10. Etiam pronomina negativa haud raro cum particula 
et componi Ringius p. 14 multis exemplis comprobavit. Adhi- 
bentur enim tales compositiones, si non tota sententia, sed una 
notio negatur aut vis negationis augetur. In Varronis libris 
unum exemplum repperi: de 1. 1. VI 95 et nihil. Multo fire- 
quentiore in usu particula ante simplicem negationem non est: 
Corn. IV 34 non sensi hoc et non suasi, neque suasi et non 
ipse statim facere coepi , neque facere coepi et non perfeci, ne- 
que perfeci et non probavi, ib. II § 14. IV 9. de inv. I § 42; 
sapere et non sapere. II § 50 oportere et non oportere (septies 

legitur). II § 35 si ostendet aliqua eius nota et non communia 
officia. I 6, 8. 15, 20. 20, 28. 36, 64. II 29, 88. 47, 140. 58, 176. 
Varro de 1. 1. VI 77 poeta facit fabulam et non agit, contra 
actor agit et non facit. IX 90 quodsi miscuerit et non secutus 
erit analogias reprehendendum. VII 10, 17. VIII 71. 1X9, 85, 50. 
de r. r. II 10, 6 qui in saltibus et silvestribus locis pascunt et 
non villa, sed casis repentinis imbres vitant. II 2, 14. I 30. 
1 1,2. Sat. Menipp. ed. Buecheler p. 170, 82. — que non raris- 
sime occurrit, ut ex Cicerone modo duos locos afferre possim: 
de or. I § 22 sq. non complectar his libris amplius ..., 
repetamque non ab incunabulis ordinem praeceptorum, de fin. 
V § 26 ut iam liceat una comprehensione omnia complecti non 
dubitantemque dicere omnem naturam esse servatricem sui; hoc 
loco non dubitans quasi una est notio, (cf. dediv. 1 125 hoc non 
dubitans dixerim, ep. V 16, 4 hoc tamen non dubitans confirmare 
possum, cf. Madvig. de fin. V 26 p. 650 edit. 111). 

§ 11. Seiungendi ab his locis sunt ii, in quibus per voces 
et non notiones vel sententiae corriguntur, quod tum potissimum 
fit, cum enuntiata praecedunt a coniunctionibus si, quasi, tam- 
quam incipientia. Varro de 1. 1. VIII 71 quaerunt si sit ana- 
logia, cur appellant omnes aedem Deum Consentiam et non 
Deorum Consentiam, pro Cluentio § 34 si haec solutio lega- 
torum et non merces abortionis appellanda est. pro Mur. § 75 
quasi vero esset Diogenes Cynicus mortuus et non divini hominis 
Africani mors honestaretur, pro Plane. § 61 . 70. 71. Tuse. I § 13. 

§ 12. Saepe in verborum oppositorum coniunctione parti- 
cula copulativa invenitur, ubi adversativam sed, autem, et tamen 
exspectamus. Sed in eiusmodi locis et vim habere adversativam 
non recte dicitur. Nam oppositio in ipsis verbis, non in parti- 
cula posita est, quae opposita conectit. Romanorum tamen 
ratio exprimendi alia est atque nostra. Illi enim verba , quae 
pro se quidque valent, modo simplici copula coniuncta significant, 
nos interiorem conexum exprimentes adversativam particulam 
ponere solemus. Rectius igitur dicemus nos lingua vernacula 
saepe et particula adversativa reddere posse. Exemplorum quae 



Digitized by 



Google 




12 



Dracgerus § 311,10 collegit, numero alia addo: de inv. II 10,33 
si avaritia inductum arguas fecisse et avarum , quem accusas , 
demonstrare non possis . II § 95 cum id fecerit , quod non 
oportuerit, et id non oportere nescierit , sitne supplicio dignus? 
II g 141. pro Rose. Am. 4, 10 sin a vobis deserar, tamen 
animo non deficiam , et id quod suscepi, quoad potero, perferam . 
or. Phil. II 81 si augur non esses et consul esses . Varro dc 1. 
1. V 61 natura ad nascenda cum imbre et frigore luctare noti 
volt et potius ver expectat. IX 33 qui negant esse rationem 
analogiae non vident naturam non solum orationis , sed etiam 
mundi ; qui autem vident et sequi negant oportere , pugnant 
contra naturam . V 2 in quo non debet pertendi et pertenditur . 
de r. r. I 18, 1 ita fit ut, si Saserna dicit verum, ad C iugera 
iugum opus sit, si Cato, ad octogena . sed ego neutrum modum 
horum omnem ad agrum convenire puto et utrumque ad alir 
quem . I 51, 1 (aream esse oportet) ... mediam paulo extumi- 
dam ut, si pluerit, non consistat aqua et quam brevissimo itinere 
extra aream defluere possit. — Plerumque in his exemplis par- 
ticula et notionem aut sententiam negativam sequitur. 

§ 13. Saepe per copulam et aliquid adicitur, quod ante- 
cedentem notionem aut sententiam illustrat atque explicat, et 
nonnumquam ita, ut prius vocabulum repetatur. Nostra lingua 
in eiusmodi locis particulam vertimus f und zwar\ Frequentissime 
hoc et explicativum legitur ante pronomen is. de r. r. II 8, 4 
hos pascimus praecipue faeno atque hordeo et id ante admissu- 
ram et largius facimus, ut cibo suffundamus vires ad feturam . 
II 9, 16 villatico gregi in fundo satis esse duo (sc. canes), et 
id marem et feminam . II 10, 1. II 1, 20. III 7, 9. I 7, 7. 

I 20, 2. III 16, 34. I 20, 3 instituendum ut (iuvenci) inania 
primum ducant plaustra et, si possis , per vicum aut oppidum . 

II 7, 2. de 1. 1. IX 33 qui vident et sequi negant oportere, 
pugnant contra naturam, non contra analogiam et pugnant 
volsillis, non gladio . — Cornif. I § 10 ab adversarii exordiemur 
et ab eo maxime, quod die nuperrime dixit. Hunc locum Cicero 
imitatus est de inv. I § 25 ab adversarii dicto exordiri et ab 

eo potissimum quod ille nuperrime dixerit . - Corn. III g 40 
numquam est enim, quin aliquid memoriae tradere velimus et 
tum maxime cum aliquo maiore negotio detinemur . III 36 
eclipsis solis mirantur, quia raro accidunt et solis eclipsis magis 
mirantur quam lunae, quod hae crebriores sunt . Ex Cicerone 
pauca exempla addo iis quae Handius II p. 477 sq. et Draegerus 
II § 311, 7 congesserunt: de inv. II § 125. pro Quinct. 4, 14 
moritur et moritur repentino . pro Rose. Am. 6, 19 Ameriam 
nuntiat Mallius Glaucia quidam ... et nuntiat domum non filii, 
sed T. Capitonis inimici. Verr. I § 13 putat esse iudicium et 
recte putat. II 177 producam testis et producam pluris, de 
leg. agr. II § 84 possidetur a plebe et a plebe optima. Catii. I 
§ 6 vives et vives ita. 

§ 14. Etiam in comparationibus particulae* adhibetur, sed 
rarius quam atque vel ac. Varro de r. r. II praef. 4 alius enim 
opilio et arator. — Post vocem idem. 1. 1. V 23 Terra ut putant 
eadem et Humus . VII 14 Signa dicuntur eadem et Sidera. 
IX S non eadem (sc. analogia) oratoris et poetae. — Cic. de 
inv. II § 141 quam indignum sit eodem affici supplicio eum, 
qui propter aliquod scelus et audaciam contra leges fecerit et 
eum qui honesta de causa ab litteris legis recesserit. 

§ 15. Nonnumquam et in sententia negativa ponitur ita ut 
duae notiones coniunctae uni negationi subiciantur. Varro de 
1. 1. V 12 neque unquam tempus quin fuerit motus ... neque 
motus, ubi non locus et corpus. VIII 58 ab Amor Legor et 
eiusmodi verbis vocabulum eius generis praeteriti fit ut Amatus 
eram, sum, ero, neque praesentis et futuri ab his fit. Sat. 
Menipp. Buech. p. 206, 417 nulla ambrosia ac nectar, non alium 
et sardae. Cic. pro Scauro 38 in quibus nullam fidem et aucto - 
ritatem esse. Phil. I § 29 credo enim vos ... non pecuniam 
..., non opes violentas et populo Romano minime ferendam 
potentiam ... occupavisse. — Sed occurrit etiam atque (ac). 
Varro de r. r. II 5, 8 corium tactu non asperum ac durum. 
III 14, 1 nec de cochleis ac gliribus quaero, de 1. 1. VIII 55. 
Cic. pro Quinct. § 87 defensum esse contendi non ab homine 

alieno neque ab aliquo calumniatore atque improbo . de or. I 
§ 18 neque legum ac iuris civilis scientia neglegenda est parad. 
VI 52 non modo non copiosi ac divites , sed etiam inopes ac 
pauperes existimandi sunt . 

IL De enuntiatis per ( et’ particulam copulatis. 

§ 1. Atque apud Varronem quidem hac particula longe 
saepissime enuntiata adnectuntur: de 1. 1. VIII 48 Et in multi- 
tudine ut unum significat Pater , plures Patres , sic omnia 
debuerunt esse bina . § 55 Et sicut est ab Uno Uni , sic ab 
duobus Duini, non Bini diceretur, r. r. II 11,3 Et etiam est 
discrimen utrum casei molles ac recentes sint an aridi et veteres. 
III 7, 9 itaque diebus quadragenis concipit et parit et incubat 
et educat. Et hoc fere totum annum faciunt. II 2, 17 Et sic 
nutricantur quoad facti sunt quadrimestres. I 5, 9 Et ideo 
oporothecas qui faciunt ad aquilonem ut fenestras habeant curant. 

§ 2. Interdum et in initio enuntiatorum ponitur, per quae 
aliquid inopinati vel subiti infertur: Sat Men. Buech. p. 177, 141 
et ecce de improviso ad nos accedit cana Veritas, Attices phi- 
losophiae alumna, de r. r. II 1 1, 12 IUi hoc , neque ab hoc 
quod mutaret Cossinius. Et simul Vituli libertus in urbem 
veniens ex hortis devertitur ad nos. 

§ 3. Haud raro particula et interrogntiones et exclama- 
tiones inducuntur, in quibus admiratio aut indignatio quaedam 
inest: Sisenna hist. 1. IV. (Peter p. 292, 113) Armis , equis, com- 
meatibus nos magis iuverunt , exleges: et minus honore dignos 
putabitis? Cic. pro Cluent. 30 et est quisquam , qui cum haec 
cognoverit, suspicari possit . . . ? de leg. agr. II 69 et vos dubi- 
tatis quin vectigalia vestra vendatis? pro Flacco 83 et eum tu 
accusas avaritiae , quem dicis sestertium viciens voluisse perdere? 
de domo sua 85. or. Phil. II 110. XII 11. XI 10 Et hic , di 
immortales , aliquando fuit meus! de finib. II 102 Et ego id 
scilicet nesciebam! — Ex Varronis libris tale exemplum afferre 
non possum. 

§ 4. Inseruntur per particulam et interpositiones vel paren- 
theses explicativae. Draegerus g 311, 8 modo unum eiusmodi 
locum Ciceronianum offert, sed extant plures : pro Caec. 24 ferro, 
inquit , ferro — et hoc dicit in iudicio — te reieci atque proterrui . 
de fin. 111 73 haec sine physicis, quam vim habeant — et habent 
maximam — videre nemo potest. Tuse. V 63 adhuc neminem 
cognovi poetam — et mihi fuit cum Aquinio amicitia — qui 
sibi non optimus videretur . 

§ 5. a) Varro imprimis in initio enuntiatorum, quae par- 
ticulis quoniam et cum adseruntur, et ponere amat: de 1. 1. 

VI 97 desistam, et quoniam de hisce rebus tris libros ad te 
mittere institui . . . deinceps in proximo de poeticis verborum 
originibus scribere incipiam. VIII 56 et quoniam similia nomina 
sunt Asia Lybia, dicemus Asiaticos et Libyaticos homines, de 
r. r. I 1,4 et quoniam, ut aiunt, dei facientes adiuvant, prius 
invocabo eos. I 23, 1 Et quoniam habemus iUa duo prima ex 
divisione quadripertita . . de tertia parte exspecto. I 27, 1. 
II 1, 21. Sat. Menipp. p. 172, 90. 

b) de 1. 1. X 14 et cum nisi in his verbis quae declinantur 
non possit esse analogia , qui dicit simile esse Mox et Nox errat. 
§ 36 et cum eadem ratio sit in Amores et Amorum, (ac cum 
legitur de 1. 1. IX 26 ac cum sex horis aestus creverunt). Apud 
Ciceronem quoque hunc usum late patere satis constat. 

c) Enuntiata condicionalia et Varronis et Cornificii libri 
fere semper particula et adiuncta ostendunt: de 1. 1. VI 53. 

VII 5. VIII 78. de r. r. II 1, 20. 26. II 2, 5. 9, 16. 11, 7. 
Cornif. 1 5, 8. 9, 14. II 19, 30. IV 8, 11 ; per atque, ac de 1. 1. 
VI 1 atque si qua erunt, sat. Men. p. 181, 178 atque si addam, 
quanto misericordia mea heredibus meis stet. Cornif. 111 4, 8 
ac si. Sed et Cicero in horum enuntiatorum adiunctione sae- 
pissime et usurpat 

d) Quod de enuntiatis condicionalibus dixi, etiam in reliqua 
cadit. Nam ut paucis rein absolvam : sententiae a conjunctioni- 
bus incipientes a Varrone fere sola copula et adnectuntur. 
Excipiuntur pauci loci: de 1. 1. VI 63 sermo ne sit confusus 

atque ut diluceat, de r. r. I 59, 1 ut fenestras habeant atque 
ut eae perflentur curant. 

g 6. Haud infrequens est usus particulae et in conclusio- 
nibus, ubi assumptionem vel propositionem minorem inducit, ita 
ut pro atqui posita sit: dc nat. d. I 110 virtus autem actuosa, 
et deus vester nihil agens , expers virtutis igitur, de div. II 125 
si pleraque somnia aut ignorantur aut negleguntur , aut nescit 
hoc deus aut frustra somniorum significatione utitur; et horum 
neutrum in deum cadit: nihil igitur a deo somniis significari 
fatendum est. Sic enim codices, Christius in ed. Orell. Victorium 
secutus sed scripsit, de legg. I 33 Quibus ratio natura data 
est, isdem etiam recta ratio data est, ergo et lex, quae est recta 
ratio in iubendo et vetando: si lex , ius quoque. Et omnibus 
ratio, ius igitur datum est omnibus. Eodem modo, si propositio 
minor negativa est, nec usurpatur x ). 

In Varronis libris modo semel hic usus occurrit: de 1. 1. 
VIII 38 si est in oratione (sc. analogia), aut in omnibus eius 
partibus est aut in aliqua; et in omnibus non est , in aliqua 
esse parum est , ut album esse Aethiopa non satis est, quod 
habet candidos dentes; non est ergo analogia. 

§ 7. Interdum denique particula et post negativam sen- 
tentiam adnectit affirmativam, ubi nos adversativam ponimus: 
C. Gracchus in oratione de legibus promulgatis: ut patere- 
mini hoc tempore me quiescere, ne a stirpe genus nostrum in- 
teriret et ut aliqua propago generis nostri reliqua esset (Meyeri 
or. Rom. fr. p. 234 ed. II. ex schol. Bob. in Cic. oratt. p. 3G5 
ed. Orell.). Varro de r. r. I 12, 3 ne in eam partem spectet 
villa, e quibus ventus gravior ex iis partibus adflare soleat neve 
in convalli cava et ut potius in sublimi loco aedifices. 

1) de nat. d. III 34 Innumerabilia sunt , ex quibus effici cogique 
possit nihil esse quod sensum habeat quin id intereat ; etenim ea ipsa % 
quae sentiuntur ut frigus , ut calor , ut voluptas , ut dolor , ut cetera , cum 
amplificata sunt , interimunt; nec ullum animal est sine sensu , nullum 
igitur animal aeternum est. etiam II 21. de finib. V 81. 

III. De particula .et’ pro r etiam’ posita. 

Hic usus apud Cornificium bis observatur et quidem ante 
pronomen : III 29 quare et illis , qui natura memores sunt , utilis 
erit haec institutio . IV 37 de pueritia tua dicerem , si hoc 
tempus idoneum putarem: nunc consulto relinquo; et illud 
praetereo , quod te rei militaris infrequentem tradiderunt . — 
Sisenna hist. lib. IV. (Peter p. 290, 90 ex Nonio) simul et tor- 
menta contenduntur . Muellerus in Nonii ed. I. p. 402 et delet. 
In alio fragmento fortasse Sisennae tribuendo (Peter p. 296, 136 
ex Ndbio) legitur: simul et senatus consultis clarissimis ampli- 
ficati. Muellerus in od. Nonii II p. 106 et in ec mutat Sed 
utroque loco et servari posse puto. Nam cum voce simul com- 
positum et saepe particulae etiam vice functum esse videtur, 
neque id solum ante pronomen. Occurrunt enim etiam tres 
loci Ciceroniani (non unus, ut Hellmuthius, Act. sem. phil. 
Erlang. I p. 151 putat), ubi locutionem simul et verbo prae- 
positam invenimus. Verr. IV 136 simul et verebar . ad Att V 
21,4 Angunt me dubitationes tuae; simulet vides , quas ex- 
ceperim litteras . ib. VIII 14, 2: Simul et elicere cupio senten- 
tiam tuam . 

Neque Varronis libri pauca huius usus exempla offerunt: 
de 1. 1. V 53 Quartae reyionis Palatium, quod Palantes cum 
Euandro venerunt , qui et Palatini. § 143 Quare et oppida 
quae prius erant circumducta aratro ab orbe et urvo Urbes. 

VI 13 Februm Sabini purgamentum, et id in sacris nostris 
verbum; nam et Lupercalia Februatio ut in antiquitatum libris 
demonstravi. VI 55 ab eodem Falli, sed et Falsum et Fallacia. 

VII 74 Triones enim et boves appellantur a bubulcis etiam 
nunc maxime cum arant terram. VII 95 dictum Mandicr a 
mandendo, unde Manducari, a quo et in Atellanis obesum 
vocant Manducum. Nam sic recte scripsisse videtur Spengelius 
pro et a quo , quod libris traditur, de Varronis libris gramma- 
ticis p. 146 (ed. Wilmannsius) : quis item asperitatem non et 
ipso nomine asperam iudicet? X 55 Itaque et hi, qui de omni 

2 

natura disputant . . . ostendunt — de r. r. I 37, 5 quaedam si 
bubus et aratro proscideris , et iterandum, antequam semen 
iacias. 41, 4 ea, quae laxiora , et fecundiora . II praef. 6 quod 
eo facilius faciam , quod et ipse pecuarias habui grandes . 1 , 24 

nam et qui parat pecus necesse est constituat numerum. 9, 5 
itaque et a regionibus appellantur Lacones, Epirotici, Sallentini. 
III 9, 21 : quidam et triticeo pane farciunt. 14, 1 nam et idoneus 
sub dio sumendus locus cochleariis . 17, 1 quod et candidatum 

nostrum venturum sciebamus. Praeterea Keilius in commen- 
tario p. 61 affert II 8, 4 hos pascimus praecipue faeno atque 
hordeo et id ante admissuram et largius facimus, lf 2, 14 
deterrent ab saliendo et fiscellas e iunco aliave qua re quod 
alligant ad naturam. Hanc lectionem codicum auctoritate 
fultam, cum in editione minore et uncis inclusisset, in com- 
mentario p. 150 Keilius restituit. — III 14, 3 in maiore edi- 
tione scribit: denique ipsae exgruminantes (sc. cochleae) 
ad propolam vitam diu producunt , in minore probabilem con- 
iecturam ponit: et ruminantes, ut sensus sit: € cochleae etiam 
sine pabulo ruminantes ad propolam diu vivunt*, cf. comm. p. 280. 

Ex scriptis Ciceronis exempla cumulare supersedeo, apud 
quem hunc usum late patere constet. Tres modo locos profero, 
quibus et pro etiam nomini proprio legitur praepositum. 
Sumpti sunt ex epistulis: ad Att. XIII 37, 4 Velim , si tibi vi- 
detur, appelles Balbum et Offilium de auctione proscribenda. 
Equidem locutus sum cum Balbo. Placebat. Puto conscripta 
habere Offilium omnia; habet et Balbus; sed Balbo placebat 
propinquum diem. — ad Att. XIV 9, 3 Et Balbus hic est 
multumque mecum. — ad Quint. fr. II 15, 3 M. Curtio tribu- 
natum ab eo petivi — sed in alterum annum. Id et Curtius 
ita volebat. 

Saepe etiam formula et etiam occurrit. Ex libris de re 
rustica compositis Draegerus § 313 tres locos affert: II 7,2 
aetas cognoscitur et equorum et fere omnium , qui ungulas in- 
divisas habent et etiam cornutarum. III 9, 9 itaque quae ante 
aut post nata erant et etiam prima eo tempoi e non supponenda . 



Digitized by 



Google 




19 



II 4, 10 prisci quoque Latini et etiam Graeci . Sed hoc exem- 
plum non recte affert, nam et in codicibus non est. Addo I 
17, 2 quos obaeratos nostri vocitarunt et etiam nunc sunt in 
Asia atque Aegypto et in Illyrico complures. 1 48, 1. I 59, 3. 
II praef. 5 qui habet praedium , habere utramque debet disci- 
plinam , et agriculturae et pecoris pascendi et etiam villaticae 
pastionis. II 11, 3. — In libris qui sunt de lingua latina haec 
formula nusquam legitur. — Iis quae Draegerus § 313 ex Cicerone 
enumeravit adicio haec: pro Sulla § 23 fateor et addo etiam. 
pro Sest. 100 et ipsi etiam, harusp. resp. 45. proSest. 54. 144. 
pr. Cael. 14. p. Plane. 9. Phil. XIII 37. XIV 15; plerumque 
Cicero vocem interposuit. Ad comparativi gradationem etiam 
adiectum est: Verr. III 147 et pluris etiam. IV 140 omnia per- 
scripta et plura etiam quam ego potui dicere , ad Att. I 17, 1 
et vehementius etiam. VII 3, 7 et plus etiam. 

Sed de usu particulae et satis dictum est: procedamus ad 
vocem 



Que . 

I. De collocatione particulae t que\ 

§ 1. Si per particulam que sententiae aut sententiarum 
membra adiunguntur, particula in iis quae perquisivi scriptis 
fere semper primo sententiae adiectae nomini applicata est. Ex- 
cipiuntur pauci loci Ciceroniani qui extant pro Flacco 5 quem 
tot tam gravesque provinciae salvum esse cupiant . or. Phil. 
VIII 27 tam diuque. de or. III 13 tot tantos tam praecipites - 
que casus. 124 in hoc igitur tanto tam immensoque campo. 
Brut. 26 iam diuque. Tuse. V 72 tot tam variisque virtutibus. 
Hoc Kuehnerus (Ausfuehrl. Gramm. d. lat. Spr. § 152, 1) 
inde explicari recte iudicat, quod voces tam et iam cum verbo 
sequenti quasi in unam notionem conglutinatae sint. Nonnullas 
iuncturas ex epistulis sumptas addo, de quibus idem valet: 
epist. III 9, 4 quam honorificentissime quam primumque . XIII 1 1 
quam commodissime administretur quam primumque conficiatur 

2 * 

ad Quint. fr. II 7 fac ut valeas quam primumque venias, ad 
Att. I 8 quam plurima quam primumque. Tuse. IV 83 ea 
reque suscepi, eare una vox est ut quare. 

§ 2. Praeterea particula saepe mutat sedem, si primum 
locum praepositio obtinet. Atque inscriptiones quidem vetustis- 
simae et Plauti comoediae semper que praepositioni adnexum 
exhibent. Adiungitur autem in inscriptionibus praepositionibus 
cum, in, de, extra, pro, ex, (ad) 1 ); apud Plautum his: circum , 
cum, pro , per, sine. Terentius 2 ) modo ter, et repetitae quidem 
praepositioni que adicit: Heaut. 811 cum — cumque , per — 
perque Andr. 290. 540; apud Catonem circumque (de agr. 46,1) 
et proque (de agr. 146, 3) occurrit. — In fragmento quod 
Claudio Quadrigario tribuendum videtur (Peter p. 211): perque 
contemptum et superbiam . Sisenna hist. 1. VI. (ex Nonio sumptum, 
Peter p. 294, 125) Marius ostio Liris evehitur adque Aenariam 
suos continuatur. De hoc loco ambigi potest. Nam cum in 
codicibus atque et adque saepe confundantur, incertum est, 
utrum scribendum sit. Potest enim atque poni, quod Aenaria 
parva insula est. — In Cornificii porro libris particula que semel 
praepositioni adiuncta invenitur II 43 inque eiusmodi vitio con- 
siderandum est. Apud Varronem numquam praepositioni ad- 
haeret, sed semper nomini sequenti applicata est: de r. r. I 
13, 4 in eoque. I 23, 6 in ordinemque. III 19, 13 ab eaque. 
de 1. 1. V 22 ab eoque. Omnino apud veteres oratores, histori- 
cos, Cornificium, Varronem ante praepositiones frequentissimo in 
usu est particula et. 

Sed ut iam ad Ciceronem procedamus, que his praepositio- 
nibus adicit: de, cum , ex, pro, per, in, intra, infra, circum , 
propter, ac longe saepissime voculae de. Praeterea si prae- 
positio repetitur: sineque, praeterque, contraque (fere semper) 
occurrit. Quod G. Landgrafius 8 ) observavit que praepositio- 
nibus in et ex non nisi sequente pronomine demonstrativo — 



1) Elmer p. 13. — 2) ibid. 

3) Ciceros Rede fflr Sext. Roscius aus Ameria. Erlangen 1882. p. 337. 

quamquam de rep. I § 67 inque tanta libertate legitur — ad- 
necti, maximam partem etiam de iuncturis deque, proque, cum- 
que dici potest. 

§ 3. Semel in veterum historicorum reliquiis vocabulo 
quinque syllabarum, semel sex syllabarum particula que adhaeret: 
Cn. Gellius 1. XXXIII. (Peterp. 173,26): eius ossum expurgaverunt 
inatiruveruntque. Fab. Maximus ann. I. (Peter p. 144, 1) agrum 
macerrimum litorosissimumque . Etiam ex Varrone modo unum 
exemplum afferre possum, in quo sex syllabarum voci que ad- 
iectum est: de r. r. I 23, 4 delectationemque . Quod contra in 
Ciceronis scriptis que haud raro ad ambitum syllabarum sex aut 
septem atque in libris rhetoricis et philosophicis etiam octo ad- 
nexum videmus: Div. in Caec. 21,71 laboriosissimeque. Verr.1194 
familiaritatisque . de or. I 219 ingeniosissimorum otiosissi- 
morumque. Brut. 240 exercitationibusque . de nat. d. I 73 in- 
numerabilitatemque . 

§ 4. Sed his quaestionibus gravior alia est Quaeritur enim 
utrum copula que adiungi possit ad voces in e breve exeuntes 
necne. Atque in inscriptionibus antiquissimis verbo in e cor- 
reptum exeunti non adicitur nisi infinitivis activi generis, qui 
hac sola coniunctione copulantur. Sin autem duorum verborum 
per copulam que compositorum alterum litteram e finalem brevem 
habet, id ipsum anteponitur (C. 198, 11 quaestione iudicioque) 
et que sequenti verbo adhaeret } ). Catonis libri paucas eiusmodi 
compositiones afferunt: beneque quinque locis et quidem uno ante 
vocalem: (de agr. 3, 6. 39, 1. 45, 1. 67, 1. 141, 2), saepeque in 
orig. fragmento quod tradit Gellius III 7; bibere cenareque de agr. 
156. In Turpilii versu (Ribbeck com. fragm. ed. II. p. 105, 161), 

delegere despoliare opplereque adeo fama ac flagitiis. 

In Varronis porro scriptis septem exempla inveniuntur, quorum 
tamen modo duo ei ipsi tribuenda sunt: de r. r. II 1, 13 scire 
oportet qua aetate quamque pecudem parare habereque expe- 
diat; sat. Menipp. p. 187,242: haec lanigeras detonderi docuit 

1) Elmer p. 11 sq. 

tunicareque homullum; nam de r. r. I 2, 28 bibere eenareque 

ex Catonis de agricultura libri c. 156, 1 sumptum est. de r. r. 
II 2, 6 habereque , quod etiam II 3, 5. II 4, 5 legitur, et de 1. 1. 
VI 86 quod bonum fortunatum felix salutareque siet in veteribus 
formulis extat. 

Accuratius nuper A. Harantius (revue de phil. IV 1890 
p. 25—29) hanc quaestionem tractavit ac satis magnum et 
orationis solutae scriptorum et poetarum numerum examinavit 
Atque apud Sallustium, Livium, Velleium Paterculum, Q. Cur- 
tium, Plinium, Florum, Iustinum , in Ciceronis orationibus, apud 
Catullum, Vergilium, Ovidium, Phaedrum, Persium, Iuvenalem 
nusquam particulam que e brevi adiectam se repperisse profitetur; 
unum exemplum offerre Terentium, Horatium, Caesarem; bina 
Columellam et Propertium; tria Tibullum; quattuor Catonem 
(qui septem habet), quinque Cornelium Nepotem, quattuordecim 
Plauti comoedias. Sed de Livio cum viro docto Francogallico 
non consentit H. J. Muellerus 1 ), qui II 33, 7 caedeque , XXI 
39, 2 tabeque , XLI 23, 6 manereque servandum esse censet. 
Maiore errore illius commentationis scriptorem in iis, quae de 
Ciceronis usu protulit, lapsum esse alius vir doctus Francogallus 
E. T hornas, qui in Ciceronis usum denuo inquisivit, exem- 
plorum copia demonstravit (revue de phil. VIII 1884 p. 132 sqq.). 
Cui prorsus assentior. Nam Ciceronis scripta omnia perlegenti 
mihi circiter quinquaginta loci apparuerunt, quibus que voci in 
e breve exeunti adiunctum est. Exemplis a Thomasio allatis 
addo haec: part. or. 126 communeque sit , de fato 48 sustulisse - 
que motus , de div. II 26 omneque quod , de fin. V 28 necesse - 
que est , de div. I 49 praecepisscque ut, ep. XI 14 Caesareque ad. 
Brut. § 205 saepeque ex, de or. II 322 benevolos beneque existi- 
mantes. Brut. 322 bene factorum beneque dictorum . de off. HI 
§ 35 villam bonam beneque aedificatum , de div. I 118 male 
coniecta maleque interpretata. 



1) In mus. Rhen. vol. 43. 1888. p. 637 sq. 

Adnotandum tamen est in orationibus rarius eiusmodi 
iuncturas legi neque ullo loco que infinitivo activi generis ad- 
haerere. Idem fere de scriptis rhetoricis valet, quae unum in- 
finitivum cum que particula coniunctum exhibent: de or. I 236 
esse posse fuisseque plurimos. Latissime vero hic usus in 
libris philosophicis patet, quae omnino maiorem dicendi negle- 
gentiam et licentiam ostendunt Nimiam tamen syllabarum cor- 
reptarum frequentiam Cicero evitavit, cum modo semel tertiae 
coniugationis quae vocatur infinitivus cum que compositus in- 
veniatur : de fin. IV § 25 diligere constituereque ex. 

Ceterum in magna talium compositionum parte aures minus 
laeduntur, quod particulam verba a vocali incipientia sequuntur. 

Neque Caesaris commentarios eorumque, qui de bello Afri- 
cano et Alexandrino scripserunt, libros talibus compositionibus 
carere Dosson (revue de phil. XIV 1890 p. 55 sq.) ostendit. 
Seneca infinitivo activi generis que numquam adnexuit, quod 
Klaminerus docet 

§ 5. Adhaeret que etiam verbis Graecis: ad Att. XII 4 
xpilwgque. XIII 51 ngdg laov 6 poiovque. XV 13,6 ttqoo- 
qxovov psvque. cf. Lucii. I. V 13 quod nexviov Eisocrutiumst 
XtjQwd sgque simul totum ac avpiJieiQaxitod sg. Auson. epigr. 
LXXIV (rec. Scbenkl) xvoxiv xo o torque. 

II. De raritate particulae t que’ apud Cornificium et in 
Ciceronis de inventione libris conspicna. 

§ 1. Si revertimur ad numeros, quos p. 3 sqq. de frequentia 
singularum copularum attuli, in libris Cornificianis maxime 
miramur particulae que raritatem. Nam ut iterum eos apponam, 
et 767, que tantum 20 locis legitur. In quo notandum est longe 
plurimis locis pronominibus et adverbiis hanc voculam adnexam 
inveniri: II 30, 49 (quae ... quaeque) et II 31, 50 (quibus ... 
quibusque) in figura anaphorae. — II 31, 50 tuaque. II 7, 10 et 
IV 43, 55 idemque. II 7, 10 et II 13, 20 idque, quod valet 
,und zwar\ I 11, 19 ceteraque. III 7, 13 ordine dicemus ut 
quid quamque tute egerit intellegatur. II 23, 35. IU 22, 35 

